《达州月夜》
宋代·张嵲

薄暮行人息，角声吹已残。
城空群犬吠，明月照关山。
四望何所见，烟苍树团团。
但闻流水声，不见飞鸟还。
故园天一角，时危路间关。
避地方云始，整驾何当旋。
故人同此夕，若为怀抱宽。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。